OpenLLM-France/wikimedia huggingface dataset:
# Mario Conoci

Mario Conoci (l'Alguer, 30 de setembre de 1963) és un empresari i polític alguerès, síndic de l'Alguer des de l'any 2019 al 2024.

## Trajectòria

Llicenciat en Dret per la Universitat de Sàsser, el 2010 va ser el responsable de signar com a vicesíndic el manifest «El català, llengua de 10 milions d'europeus», en el qual reclamava que la llengua catalana fos plenament oficial a la Unió Europea.
Nogensmenys, va mostrar la seva sensibilitat envers Catalunya i va formar part de la delegació del Partit Sard d'Acció que durant l'octubre de 2017 va donar suport a la independència i va denunciar que «l'Estat espanyol havia mostrat la seva cara més autoritària i antidemocràtica», i que «no pot dialogar amb Catalunya amb violència i presó, i ha de reconèixer el dret de Catalunya a la seva identitat com a poble».
El 2021, arran de la detenció de Carles Puigdemont a l'Aeroport de l'Alguer en el marc de la celebració del 33è Aplec Internacional de la cultura popular dels Països Catalans organitzat per Adifolk, Conoci va defensar el dret del poble català «a ser protagonista del seu futur».

## Referències

* ↑ Miró, Quim. «L'Alguer obre el camí a Sardenya per promoure i enfortir les relacions entre l'illa i Catalunya», 13-09-2021. [Consulta: 24 setembre 2021].
* 1 2 «Mario Conoci. Sindaco» (en italià). Comune di Alghero. [Consulta: 24 setembre 2021].
* ↑ «Mario Conoci, nou síndic de l'Alguer». Vilaweb, 17-06-2019. [Consulta: 24 setembre 2021].
* ↑ «L'estat espanyol no pot dialogar amb violència i presó». Catalunya Ràdio, 22-06-2020. [Consulta: 24 setembre 2021].
* ↑ Palmer, Jordi. «Som solidaris amb Puigdemont i Catalunya». El Nacional, 24 et 2021. [Consulta: 24 setembre 2021].
# Nana dels Peixos I

* No s'ha de confondre amb Nana dels Peixos o Nana dels Peixos II.
Peixos I (Psc I) o la sobredensitat de Peixos és una aglomeració d'estrelles en l'halo de la Via Làctia, que pot ser una galàxia nana esferoidal alterada. S'hi troba a la constel·lació dels Peixos i es va descobrir el 2009 mitjançant l'anàlisi de la distribució de les estrelles RR Lyrae a partir de les dades obtingudes per les dades de l'Sloan Digital Sky Survey. La galàxia s'hi troba a una distància d'uns 80 kpc del Sol i es desplaça cap a ella amb una velocitat d'uns 75 km/s.
Peixos I és un dels satèl·lits més febles de la Via Làctia. S'estima que la seva massa és d'almenys 105 masses solars. No obstant això, té una gran mida en graus (al voltant d'1 kpc) i pot estar en una fase de transició entre una galàxia gravitatòriament unida i un sistema completament desvinculat. Peixos I s'hi troba a prop del pla, on hi ha els núvols magallànics. Pot existir una connexió entre el corrent magallànic i aquesta galàxia.

## Referències

* ↑ «Assessing the Milky Way satellites associated with the Sagittarius dwarf spheroidal galaxy» (en anglès). Letters of the Astrophysical Journal, 2010, pàg. 1128–1150. DOI: 10.1088/0004-637X/718/2/1128.
* 1 2 Vasily Belokurov «Substructure revealed by RR Lyraes in SDSS Stripe 82» (en anglès). Monthly Notices of the Royal Astronomical Society, 4, 1r octubre 2009, pàg. 1757–1770. DOI: 10.1111/J.1365-2966.2009.15242.X.
* 1 2 Belokurov, V.; Walker, M. G.; Evans, N. W.; Gilmore, G. «Big fish, small fish: Two New Ultra-Faint Satellites of the Milky Way». The Astrophysical Journal Letters, 712, 2010, p. L103–106. DOI: 10.1088/2041-8205/712/1/L103.
* 1 2 Watkins, L. L.; Evans, N. W.; Belokurov, V.; Smith, M. C. «Substructure revealed by RR Lyraes in SDSS Stripe 82». Monthly Notices of the Royal Astronomical Society, 398, 4, 2009, p. 1757–70. DOI: 10.1111/j.1365-2966.2009.15242.x.
* 1 2 Kollmeier, Juna A.; Gould, Andrew; Shectman, Stephen; Thompson, Ian B. «Spectroscopic Confirmation of the Pisces Overdensity». The Astrophysical Journal Letters, 705, 2, 2009, p. L158–L162. DOI: 10.1088/0004-637X/705/2/L158.
# Pierre Lelong

Pierre Lelong és el nom dels següents personatges:
* Pierre Lelong (vers 1650-1690), pirata francès del segle XVII
* Pierre Lelong (1891-1947), general francès
* Pierre Lelong (1908-1984), pintor francès
* Pierre Lelong (1912-2011), matemàtic francès
* Pierre Lelong (1931-), polític francès
# Sambuca

«Sambuca» té aquests significats:
* Sambuca (licor), licor dolç italià
* Toponímia:
** Sambuca, possible nom romà del riu la Muga.
** Sambuca Pistoiese, municipi de la Toscana
* Sambuca, instrument antic de corda de la família de les arpes.
# Pietro Nicolini da Sabbio

Pietro (di) Nicolini da Sabbio (en llatí Petrus de Nicolini de Sabio) (Sabbio Chiese, c. 1500 - ?, després de 1555) fou un impressor venecià.
Pietro va néixer cap al 1500 a Sabbio Chiese. Se'n va anar amb els seus germans Giovanni Antonio i Stefano a Venècia. Allí probablement va passar a formar part del negoci d'impremta de Giovanni Antonio.
El 1533 apareix per primer cop una obra impresa amb el seu nom. En seguiren d'altres, inclosos llibres litúrgics en la llengua grega. El 1547 fou nomenat administrador de l'herència de Giovanni Antonio. Va assumir la gestió de la casa d'impremta, en la que el seu germà Giovanni Maria i els seus nebots, Cornelio i Domenico, cooperaren. El 1555 apareix la darrera obra impresa amb el seu nom. L'any i lloc de aa seva mort són desconeguts.

## Impressions

* Opere toscane di Luigi Alamanni al christianissimo re Francesco primo, in Vineggia: ad instantia di M. Marchio Sessa; per Pietro di Nicolini da Sabbio, 1533.
* Joanot Martorell, Tirante il Bianco valorosissimo caualiere nel quale contiensi del principio della caualleria del stato e ufficio suo, per Pietro di Nicolini da Sabbio, 1538
* Πεντηκοστάριον. Βενετία. Σάβιοι. Pentecostarion, Venezia, per Giovanni Antonio & Pietro Nicolini da Sabbio, sumptu & requisitione Damiano Santa Maria. 1544
* Ortensio Lando, Ragionamenti familiari de diuersi autori, non meno dotti, che faceti, et dedicati alla rara cortesia del molto reuerendo ... Andrea Mattheo d'Acqua Viua, Vinegia, per Pietro, et Zuanmaria fratelli di Nicolini da Sabbio, 1550
* Descrittione di tutta Italia di F. Leandro Alberti Bolognese: nella quale si contiene il sito di essa ... et più gli huomini famosi che l'hanno illustrata ..., appresso Pietro de i Nicolini da Sabbio (per Pietro & Giouan Maria fratelli de i Niccolini da Sabio), 1551
* Quinto libro d'architettura, In Venetia: Per Pietro de Nicolini da Sabbio ad instantia di Melchione Sessa, 1551
* I casi de gli huomini illustri. Opera di m. Giouan Boccaccio partita in noue libri ne quali si trattano molti accidenti di diuersi prencipi; incominciando dalla creatione dil mondo fino al tempo suo, ... tradotti, & ampliati per m. Giuseppe Betussi da Bassano con la tauola di tutte le sentenze, ... In Vinegia: al segno del Pozzo, 1551 (In Vinegia: per Pietro & Giouan Maria fratelli de i Nicolini da Sabbio, 1551 a tredici d'agosto)

## Enllaços externs

* Pietro Nicolini da Sabbio
* Giovanni Antonio Nicolini da Sabbio, en: Dizionario Biografico degli Italiani, Vol. 78, 2013
# Magniflex (equip ciclista)

«Magniflex» té aquests significats:
* Magniflex-Hertekamp: equip ciclista belga de 1970 a 1971, conegut com a Hertekamp-Magniflex
* Magniflex-Van Cauter: equip ciclista belga de 1972, conegut també com a Van Cauter-Magniflex
* Magniflex (equip ciclista 1973-1978): equip ciclista italià de 1973 a 1978, conegut també Magniflex-Torpado i posteriorment com a San Giacomo, Sammontana o Gewiss-Bianchi
* Magniflex-Famcucine: equip ciclista italià de 1979, conegut anteriorment com a Famcucine
* Magniflex-Olmo: equip ciclista italià de 1980 a 1981, conegut també posteriorment com a Atala
* Magniflex-Centroscarpa: equip ciclista italià de 1986 a 1987, conegut també posteriorment com a Alba Cucine o Titanbonifica
# María Pérez Rodríguez

María Pérez Rodríguez (segle xix - segle XX) fou una activista política valenciana.
Va nàixer en els últims anys del segle xix. Desconeixem el seu lloc de naixement, encara que alguns testimonis indiquen que provenia d'alguna localitat andalusa. El 20 de setembre de 1906, segons relata el diari ABC, va contraure matrimoni a València amb Rusell Ecroyd Neild, d'origen anglès. Van tenir un fill que va morir als 4 anys. Després de casar-se, es van traslladar a Castelló. Rusell Ecroyd regentava l'empresa Automóviles Castellonenses, SA “Omnibus de Luxe”, situada al carrer Ximénez, 1, al costat del Teatre Principal. L'empresa es dedicava al transport de viatgers i lloguer de cotxes. També posseïa un garatge entre els carrers Escultor Viciano i Lluís Vives, on es llogaven places d'aparcament per a guardar cotxes.
Els pares de Rusell s'havien traslladat des de la Gran Bretanya i van arribar a Artana (Castelló) el 1894. Desconeixem les raons que els van portar a fixar la residència a Castelló de la Plana. Alfredo Ecroyd era metge i Ana María Neild tenia amb un dilatat currículum com a militant antialcohòlica. És sabut que la lluita contra l'alcohol que es va portar a terme durant tot el segle xix en el món anglosaxó va originar l'aparició d'organitzacions dedicades a l'antialcoholisme i va desencadenar grans campanyes dedicades a una àmplia gamma de reformes socials. Ana María, encara sent xiqueta, conscienciada ja del perill que podia suposar els excessos en l'ús de les begudes alcohòliques, va fundar al seu poble natal la Banda de l'Esperança, una agrupació infantil contra el seu ús. També va ser la fundadora de l'Associació de Dones Temperants, a la ciutat anglesa de Torquay en la quan va treballar fins al 1890. Abans de venir a la Península, durant deu anys havia pronunciat al voltant de mil conferències en més de cent cinquanta ciutats diferents de Gran Bretanya i Irlanda.
Ja a Espanya, el matrimoni va seguir la seua campanya antialcohòlica i van ser els fundadors del periòdic El Abstemio, el primer número del qual va veure la llum a l'octubre de 1910. María i el seu germà Manuel van col·laborar-hi amb articles. Al març de 1911 van presentar al Govern Civil de Castelló el Reglament de la Lliga Antialcohòlica Espanyola. María va formar part de la junta directiva d'aquesta organització.
A l'arxiu històric d'Esquerra Republicana de Catalunya consta que María Pérez, afiliada al partit, es va integrar el 1935 a l'Agrupació Local Femenina d'Esquerra Republicana. Entre les dones del partit era una de les més actives en el terreny cultural. Durant la Guerra Civil, la localitat de Benicàssim va allotjar un dels hospitals més importants de les Brigades Internacionals. María, pels seus coneixements d'anglès, va impartir classes d'espanyol als brigadistes anglesos ferits.
Davant del temor de les represàlies del franquisme pel seu compromís polític amb la República, María es va traslladar a Anglaterra, on va morir anys més tard.

## Referències

* 1 2 3 4 5 6 «María Pérez Rodriguez». Diccionari Biogràfic de Dones. Barcelona: Associació Institut Joan Lluís Vives Web (CC-BY-SA via OTRS).
# Nandus oxyrhynchus

Nandus oxyrhynchus és una espècie de peix pertanyent a la família Nandidae.

## Descripció

* Pot arribar a fer 6,9 cm de llargària màxima.
* Cap amb un acusat perfil dorsal.
* 12-14 espines i 9-11 radis tous a l'aleta dorsal i 3 espines i 5-6 radis tous a l'anal.
* 24-25 vèrtebres.
* 37-42 escates a la línia lateral, la qual és interrompuda entre les escates vint-i-quatrena i vint-i-setena.

## Hàbitat

És un peix d'aigua dolça, bentopelàgic i de clima tropical, el qual es troba en pantans i masses d'aigües lentes.

## Distribució geogràfica

Es troba a Àsia: conques dels rius Meklong, Chao Phraya i Mekong.

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 4 FishBase (anglès)
* ↑ Kottelat, M., 2001. Fishes of Laos. WHT Publications Ltd., Colombo 5, Sri Lanka. 198 p.
* ↑ Kottelat, M., 2001.
* ↑ Vidthayanon, C., J. Karnasuta i J. Nabhitabhata, 1997. Diversity of freshwater fishes in Thailand. Office of Environmental Policy and Planning, Bangkok. 102 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Museu Suec d'Història Natural. Base de dades de la col·lecció d'ictiologia. Secció d'Ictiologia, Departament de Zoologia de Vertebrats. Estocolm, Suècia, 1999.
* Rüber, L., R. Britz, S.O. Kullander i R. Zardoya, 2004. Evolutionary and biogeographic patterns of the Badidae (Teleostei: Perciformes) inferred from mitochondrial and nuclear DNA sequence data. Molecular Phylogenetics and Evolution 32(2004):1010-1022.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Hemibarbus longirostris

Hemibarbus longirostris és una espècie de peix cipriniforme de la família dels ciprínids.

## Morfologia

Els mascles poden assolir els 20 cm de longitud total.

## Distribució geogràfica

Es troba al Japó, Corea i la Xina.

## Referències

* 1 2 FishBase (anglès)
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Portada/article agost 30
## La Nativitat (Robert Campin)

La Nativitat és una de les obres més destacades de Robert Campin, conegut com el Mestre de Flémalle, que es troba al Museu de Belles Arts de Dijon des de 1928. Guarda algunes diferències amb altres obres d'aquesta temàtica: l'escena és captada de dia i hi apareixen les llevadores, Zelemi i Salomé, uns personatges que estaven descrits als Evangelis apòcrifs. A més de la Nativitat, l'obra representa l'adoració dels pastors que apareixen per la finestra, amb menys protagonisme del que és habitual; una altra cosa no habitual és la disposició del bou, d'esquena al Nen Jesús, en comptes d'escalfar-lo amb el seu alè. Josep no és aquí un personatge secundari, sinó que té un paper actiu, subjectant una espelma, un dels molts simbolismes que conté la imatge. L'obra va ser probablement un encàrrec del duc de Borgonya per a la cartoixa de Champmol.
# Sant Francesc d'Assís de Tuïr

Sant Francesc d'Assís de Tuïr és l'antiga església del convent dels caputxins de la vila de Tuïr, a la comarca del Rosselló.
Està situada a ponent de la vila vella de Tuïr, al peu del camí de Castellnou dels Aspres, actualment a l'avinguda Fauvelle.
És un temple de començaments de l'edat moderna, amb pocs elements d'interès arquitectònic. Desafectada, ha servit molts anys de cort de porcs.

## Bibliografia

* Becat, Joan; Ponsich, Pere; Gual, Raimon. «Tuïr». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Gavín, Josep M. «Ros 308. Sant Francesc d'Assís». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3**). ISBN 84-85180-13-5.

## Referències

* ↑ L'antic convent dels caputxins de TuIr, en els ortofotomapes de l'IGN
# Pietro Moriconi

Pietro Moriconi (?-1119) fou arquebisbe de Pisa en el primer quart del segle xii. D'acord amb la tradició pertanyia a la noble família Moriconi de Vicopisano. Apareix per primera vegada amb el títol d'arquebisbe en un document de 19 de març de 1106. Va prendre part a la Croada pisano-catalana i va fer prevaler el criteri d'entrar a sac a la ciutat, quan els musulmans havien ofert un acord de rendició, contra el criteri de Ramon Berenguer III. El botí obtingut en la croada va revertir en bona part en l'arquebisbat i va suposar un important reforçament de la seva riquesa, prestigi i capacitat d'influència. Va morir el 1119 i fou soterrat el 10 de setembre al Duomo de la Catedral de Pisa.

## Bibliografia

* Silvia Orvietani Busch (2001), Medieval Mediterranean Ports: The Catalan and Tuscan Coasts, 1100 to 1235 (BRILL, ISBN 9 004 12069 6)
# Keynote

El Keynote és un programa de presentacions desenvolupat com a part del conjunt de programari de productivitat iWork d'Apple Inc. La versió 8 de Keynote per a Mac, l'última actualització de caràcter important, es va publicar a l'abril de 2018. S'hi han afegit nous temes, transicions i animacions, així com l'habilitat per a control la presentació de diapositives amb un iPhone, iPad o iPod touch mitjançant l'aplicació Keynote remote, que es troba disponible a l'App Store.
El programa va començar com l'aplicació que feia servir l'executiu en cap d'Apple, Steve Jobs, per crear les presentacions que mostrava a la Macworld Conference & Expo i a altres esdeveniments de la companyia. Abans d'aquesta, Jobs utilitzava Concurrence, de Lighthouse Design, un programa similar que funcionava a NeXTSTEP i a plataformes OpenStep.
La primera vegada que es va comercialitzar, com a versió 1.0, va ser durant el 2003, per tal de competir amb altre programari que ja existia al mercat, com ara el Microsoft PowerPoint.

## Referències

* ↑ Chowdhry, Amit. «Apple Now Offers iWork, iMovie And GarageBand Free For All iOS And Mac Devices» (en anglès). [Consulta: 3 febrer 2019].
* ↑ «Keynote 8 for Mac review: New image gallery, better interactivity with other iWork apps» (en anglès), 10-04-2018. [Consulta: 3 febrer 2019].
* ↑ «Good Artists Copy, Great Artists Steal» (en anglès), 09-03-2010. [Consulta: 3 febrer 2019].
* ↑ «Apple Unveils Keynote» (en anglès). [Consulta: 3 febrer 2019].
# Hemibarbus qianjiangensis

Hemibarbus qianjiangensis és una espècie de peix cipriniforme de la família dels ciprínids.

## Morfologia

Els mascles poden assolir els 58 cm de longitud total.

## Distribució geogràfica

Es troba a la Xina.

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib (anglès)
* 1 2 FishBase (anglès)
* ↑ Yue, P.Q., 1995. A revision of the cyprinid fishes of the genus Hemibarbus in China (Cypriniformes: Cyprinidae). Acta Zootaxon. Sin. 20(1):116-123.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Yue, P., 1998. Gobioninae. p. 232-389. A Chen, Y.-Y. i et al. (Eds). Fauna Sinica. Osteichthyes. Cypriniformes II. Science Press. Beijing. 1-531.
# Plouha

Plouha (en bretó Plouha, gal·ló Plóha) és un municipi francès, situat a la regió de Bretanya, al departament de Costes del Nord. L'any 2004 tenia 4.802 habitants. El consell municipal ha aprovat la carta Ya d'ar brezhoneg.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 4.227 | 4.296 | 4.195 | 4.282 | 4.197 | 4.397 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1977-1985 | Jean Lanno | PS |
| 1985-2008 | Jean Derrien | PS |
| 2001-2008 | Jean-Claude Le Guen | UDF |
| 2008- | Philippe Delsol | PS |
# Sant Francesc d'Assís segons la visió del papa Nicolau V

Sant Francesc d'Assís segons la visió del papa Nicolau V és un quadre de Francisco de Zurbarán pintat cap a 1640 que actualment forma part de la col·lecció permanent del Museu Nacional d'Art de Catalunya; va ser adquirit pel museu el 1905.

## Descripció

L'efígie estàtica de sant Francesc es dreça en posició frontal a l'eix central de la tela justament quan emergeix de l'abisme obscur de la mort. Un potent focus de llum modela des de l'esquerra els volums i plecs del drap tosc que li oculta el cos, mentre que el rostre, amb la boca entreoberta i els ulls alçats cap al cel, apareix, entre llum i penombra, immers en la cavitat de la caputxa. Al costat dret, en la superfície de l'hàbit, figura l'estigma amb què el va obsequiar Crist.

## Anàlisi

Aquesta imatge sorprenent s'inspira en la troballa del cadàver incorrupte del sant pel papa Nicolau V el 1449 a la cripta de la basílica de Sant Francesc d'Assís. El jesuïta Pedro de Ribadeneyra va relatar l'episodi en el seu Flos sanctorum del 1599: «[…] estava en pié derecho […] tenía los ojos abiertos como de persona viva y alçados hazia el cielo […] las manos cubiertas con las mangas del hábito delante del pecho como las acostumbran traer los frayles menores […]». A començaments del segle xvii, Thomas de Leu va gravar l'escena i gradualment l'alegre poeta medieval es va transformar en un asceta post-tridentí, tal com volien presentar-lo els franciscans: un sant patró segons el criteri contrareformista que convidés a la penitència rigorosa. Zurbarán, sense escenificar la troballa de la mòmia de sant Francesc, es limita a mostrar, de manera abstracta i sense anècdotes, el cos intacte. Es coneixen tres versions d'aquesta invenció sortides del pinzell del mestre extremeny: aquesta meravellosa pintura, la del Museé des Beaux-Arts de Lió i la del Museum of Fine Arts de Boston.

## Referències

* 1 2 Fitxa de l'obra 011528-000 al web del Museu Nacional d'Art de Catalunya.
* ↑ M.M.C.. «Renaixament i Barroc». A: MNAC. Guia del Museu Nacional d'Art de Catalunya. 2012. Barcelona: MNAC, p. 171. ISBN 978-84-8043-136-1.
# Pla de Beret

El Pla de Beret és un gran pla situat a 1.860 metres d'altitud prop al poble de Salardú, al municipi de Naut Aran, i és la capçalera de la Noguera Pallaresa. La plana té uns 4 km de longitud, de la Pèira deth Uelh de Garona fins a la cabana dels Gavatxos, i és cobert de prats naturals, els més extensos d'Aran.
Els prats s'eleven en molts indrets fins als cims de les muntanyes que formen, a l'est, el massís de Beret. A l'estiu hi van a pasturar uns 40.000 caps de bestiar, propi i foraster, en gran part boví i cavallí. També hi ha el refugi forestal de Peira-roja, la font de la Noguereta, el naixement de la Noguera Pallaresa i l'ull de la Garona, naixement d'una de les branques que formen la Garona.

## Esquí

El Pla de Beret, forma part de l'estació d'esquí alpí Vaquèira-Beret i al pla hi ha un circuit d'esquí de fons d'uns 7 km de longitud, on cada any s'hi organitza una marxa popular que porta el nom del pla. La marxa és una de les més populars d'esquí de fons de Catalunya

## Referències

* ↑ «pla de Beret». Gran Enciclopèdia Catalana. [Consulta: 3 setembre 2022].
* ↑ Giralt i Raventós, Emili. Història agrària dels Països Catalans. Vol 3. Edicions Universitat Barcelona, 2008, p. 200. ISBN 978-84-475-3284-1.
* ↑ Soldevila, Llorenç. Jacint Verdaguer: deu rutes literàries. L'Aixernador Edicions, 1995, p. 170. ISBN 978-84-88568-08-3.
* ↑ Lluís Solé i Sabarís (ed). Geografia de Catalunya. Editorial Aedos, 1962, p. 32. ISBN 978-84-7003-191-5.
# Manaquí de casc

El manaquí de casc (Antilophia galeata) és una espècie d'ocell de la família dels psitàcids (Pipridae) que habita zones boscoses del centre i sud del Brasil i nord-est del Paraguai.